# Mary D. R. Boyd

Mary D. R. Boyd, jaiotzez McCorkle, (Filadelfia, 1809ko irailaren 26a – 1899ko martxoaren 16a) estatubatuar haur literaturako idazlea izan zen.

## Bizitza

Mary D. R. McCorkle Filadelfian jaio zen 1809an. Aita William McCorkle eskoziar estatubatuarra zuen, Filadelfiako Freeman's Journal aldizkariko argitaratzailea, eta ama, berriz, Catherine (Snowden) McCorkle.
Haurtzarotik liburuak gustuko zituen, eta oso gaztetan aitaren liburutegiko idazle klasikoen lanak ezagutu zituen. Denbora batez Wilmingtoneko ikastetxe onenetan ikasi zuen, baina aitaren heriotzak abantaila hori kendu zion, eta irakasleen laguntzarik gabe ikasketak jarraitu behar izan zituen. Hala ere literatura eta hainbat hizkuntza klasiko eta moderno ondo ezagutu zituen. Oso gaztea zela hasi zen poesia idazten, eta poema batzuk hamabi urte besterik ez zituela kaleratu zituen.
1832an, Mantua Emakumezkoen Akademian (Chester konderria, Pennsylvania) irakasten hasi zen James Latta artzainaren zuzendaritzapean, eta han geratu zen hiru urtez. 1835ean Joseph Cowan Boydekin (1799-1878) ezkondu zen. Bost seme-alaba izan zituzten: Catherine S., William Wallace, Mariana, Joseph C. eta James S.
1870az geroztik, Arthur's Lady's Home Magazine aldizkarian eta Estatubatuar Igande Eskoletako Elkarteko eta Argitalpen Batzorde Presbiterianoko aldizkarietan asko kolaboratu zuen, haurrentzako liburu ugari idazteaz gain. Igandeko eskoletan erabiltzeko 32 liburu argitaratu zituen gutxienez.
1893an, Sadsburyn (Chester konderria, Pennsylvania) bizi izan zen. Istripu zerebrobaskular baten ondorioz hil zen 1899ko martxoaren 16an.

## Lanak

* Annie Lee (1827)
* Blind Ruth (1857)
* Hazleglen (1857)
* Christmas Eve (1857)
* Seventy Times Seven (1857)
* Charlie (1857)
* Little Bob True (1858)
* Kind Words (1859)
* Who is My Neighbor? (1859)
* Words of Wisdom (1860)
* Jonny Wright, the Boy Who Did Right (1861)
* Homes of the West (1864)
* The Five Gifts and Harry's Honest Penvies (1864)
* Country Sights and Sounds for Little Eyes and Ears (1864)
* Autumn Days, a Sequel to Country Sights and Sounds (1864)
* Bertie and His Best Things (1865)
* A series entitled Grand-mamma's Pockets, seven in number, the initial letter of cach title forming the word pockets, viz: Persevering Dick, Our Little Fruit Gatherers, Caring for God's Sparrows, Kitty's Knitting Needles, Every Little Helps, The Will and the Way and Seaside Rambles (1866)
* Tim, the Collier Boy (1869)
* I Have and O Had I (1869)
* Sweet Herbs (1869)
* Stepping Stories Over the Brook (1869)
* Barby's Shuttle and What It Wrought (1869)
* The Three Rules: The Iron Rule, The Ride of Self and The Golden Rule (1870)
* Nat Adams or The Young Machinist and His Old Proverbs (1876)
* Grace Ashleigh's Life Work (1877)
* A Good Name A Gooilly Heritage (1879)

## Erreferentziak

* 1 2 (Ingelesez) «Mary D.F. Boyd» Find a Grave (Noiz kontsultatua: 2025-01-18).
* 1 2 3 (Ingelesez) Johnston, George. (1890). «Mrs. Mary D. R. Boyd» The Poets and Poetry of Chester County, Pennsylvania. J.B. Lippincott, 23 or. (Noiz kontsultatua: 2025-01-18).
* 1 2 (Ingelesez) Cope, Gilbert; Ashmead, Henry Graham. (1904). Historic Homes and Institutions and Genealogical and Personal Memoirs of Chester and Delaware Counties, Pennsylvania. 1 Higginson Book Company, 248 or. (Noiz kontsultatua: 2025-01-18).
* ↑ (Ingelesez) «Joseph Cowan Boyd» FamilySearch (Noiz kontsultatua: 2025-01-18).
* 1 2 (Ingelesez) Lucas, Harriet Anne. (1893). A Condensed Statement of the Work Done by Women in Instruction, Reform, Philanthropy and Missions, During One Fiscal Year, in the State of Pennsylvania: To which is Added a Statement on the Industrial Work of Women in the State, with Statistics. E.K. Meyers, 123 or. (Noiz kontsultatua: 2025-01-18).